Niisiis… Kes on piisavalt hull, et kala silmi süüa?
Räägi mulle, Gustavo, millega sa elatist teenid.
Veidi hilja on matšot isa mängida. Me oleme juba abielus.
Ma lihtsalt ajan temaga juttu.
Pole viga, kallis. Ma olen seda pikisilmi oodanud.
Ma olen kunstnik.
See on üks tema maalidest.
Tema tegi selle?
Vau.
Eeldasin, et selle tegi näpuvärvidega
lapselaps, kellest sa mulle ka ei rääkinud.
Ma olen ka kogukonna organisaator.
Kui palju sellega teenib?
20 taala eest söön ise silmad ära.
Jajah. Sinu jaoks on raha tähtsaim.
Mõned meist tahavad aga emotsionaalset rahulolu.
Veider, sest kui ma ostsin selle maja, milles sa elad,
maksin raha, mitte tunnetega.
Hea küll, oleme sõbralikud.
Kuule…
Ma ei tea, mida Paloma sulle rääkis, aga ma pole selline.
Vähemalt polnud ma alguses selline.
Olgu. Mis siis juhtus?
- Õnge läksid. - Gustavo.
Noh, kui sa juba küsisid,
siis las ma räägin sellest, kuidas alustasin teel, mis mind siia tõi.
Niisiis… Sellal kui ma operatsioonide juhi asetäitja rollis kohanesin,
hakkas Julia oma uue butiigi kallal tööle.
Ta polnud enam vastuvõtulaua neiu.
Ma küll näen sind alatasa tavariietes,
aga sind sedasi siin näha…
- Vau, sa näed hea välja. - Aitäh, kallis.
Tore teada, et hea välja näen, sest olin öö läbi üleval.
Mu õmblusmasin läks rikki ja üritasin tund aega siidikleiti teha, edutult.
See on pikk aeg?
Lühike?
Jään „pikale“ kindlaks.
Kuule! Mine õige minu poole ja kasuta mu ema õmblusmasinat.
Tänan pakkumast, aga ma ei taha tüliks olla.
Ja ma ei tea, kas ma üldse su emale meeldin.
Meeldid küll.
Vau. Nüüd ma arvan, et ta vihkab mind.
Ei, mu ema ei tunne sind hästi.
Ta teab vaid seda, et sa ei käi meiega kirikus.
Ma pole nii usklik nagu tema.
Jeesus pole ka nii usklik kui tema.
Andesta, Jeesus.
Aga see võib hea olla.
Ema rõõmustaks su seltskonna üle. Ja saate ehk lähedasemaks.
Kes teab. Aga olgu, ma lähen sinna.
Aitäh, kallis.
- Kes on armsaim peika… - Ei kaisuta!
Vabandust. Lihtsalt
Chad pole naasmisest saati meid näinud. Ma ei tea, kuidas ta reageerib.
Jah, sul on õigus.
Chad võib väga ettearvamatu olla.
Julia! Máximo!
See on ettearvamatu.
Ta näeb välja nagu Skandinaavia Jeesus. Andesta taas, Jeesus.
Chad, mu „hermigo“!
- Julia, sina ka. - Olgu.
Tahan, et teaksite, et ma tean.
Peruu mäed ütlesid mulle.
Mu ema ütles ka.
Aga jutu mõte on see, et ma õnnistan teie liitu.
Vau. Aitäh.
Jah, väga valgustatud sinust, Chad.
Ei, ma pole lõpetanud.
Ma õppisin oma rännakutel teiste õnne üle rõõmustama.
Ning ma tõesti soovin teile mõlemale elu täis rahulolu, armastust ja,
kui seda tahate, armsaid, kauneid lapsi, kes kutsuksid mind Tío Chadiks.
See oli kergendav, et Chad kiitis me suhte heaks,
peaaegu ebamugaval moel,
aga nüüd sain viimaks päeva tavapäraselt jätkata.
Nii, rahvas. Hotell on sel nädalavahetusel 100% täis,
seega anname külalistele endast 110%!
Hea mõte! Lisaprotsendid külalistele!
Järgmisena teadaanded.
Esiteks, kuna Julia avab oma butiigi,
edutati Lorena pesuköögist vastuvõtulauda.
Suur tänu kõigile selle võimaluse eest.
See oli mu vastuvõtuhääl.
Anna teada, kui sa seal idioodi kombel naeratamisest tüdid.
Preili Davies, ka teil on vist tähtis teadaanne.
On jah.
Hoidke kõik alt,
sest minu kaasosaline, mu paremast käest poeg Chad on tagasi!
Ta käis oma lõbusal reisikesel, aga nüüd saab kõik taas vanaviisi jätkuda.
Tere kõigile. Olgu öeldud, see polnud lihtsalt lõbus reisike.
Kogesin suurt spirituaalset ärkamist ega taha siin kõigega vanaviisi jätkata.
Namaste.
Olgu. Järgmisena kuuleme basseiniala uuest geniaalsest leiutisest.
No nii, rahvas.
Esitleme suure elevusega teile uhiuut…
Üks, kaks, kolm!
- Lasteklubi. - Lasteklubi!
Mis on?
Enesestmõistetav nimi, mis ütleb, et seal saab lõbutseda.
Kui näete lastega külalisi, palun soovitage põnnid sinna tuua.
Mitu korda harjutasime. Käed, siis sõnad. Mäletad?
Tegingi nii.
Hea küll, järgmisena…
Vabandust, et segan. Máximo, sa pead kohemaid minuga tulema.
Muidugi!
Mul on vaid üks küsimus. Miks mind pulma ei kutsutud?
Mida?
Mu tantsuoskuste tõttu?
Tead, ma ei pea alati esimesena maotantsu vihtuma.
See tõesti häirib sind, eks?
Tähendab… Kuidas võis mu ainus tütar mind tema elu tähtsaimast päevast välja jätta?
Tähtsaim päev oli see, kui sain abiraha
Chiapases miljoni kodu puhta veega varustamiseks, aga olgu…
Oot.
Kui sa oled ikka pahane minu ja su ema suhte nurjumise pärast…
- Asi pole selles. - …vabandan. Milles siis?
Ma ei kutsunud sind oma pulma, sest…
sa puudusid aastaid õhtusöökidelt,
sünnipäevapidudelt ja isegi FaceTime'i kohtumistelt mõne tööasja pärast
ning ma ei tahtnud taas pettuda.
Ma ei saanud jutust aru, aga seda oli siiski raske kuulda.
Kuule… Ma tean, et vedasin sind alt, Paloma.
Seetõttu ma vist seda lugu räägingi.
Mitte ettekäändeks, vaid selleks, et mõistaksid, kuidas ma muutusin.
Kõik algas tol päeval, mil don Pablo mind pakilise asja tõttu endaga kutsus.
Üritasin seda võimalikult professionaalselt lahendada.
Jah! Seda ma olengi oodanud.
Kõnnime koridoris ja räägime tõsistest hotelli asjadest.
Võiks vähem rääkida.
Vabandust, ma olen energiline. Näen viimaks, mis on eesriide taga.
Või kes on eesriide taga.
Jah või ei: on see Lionel Richie?
Ei tasu liiga elevil olla, Máximo.
Su väljaõpe pannakse kohe proovile.
Tunnen kaasa, senjoora.
Ajame asja korda.
Kas temaga on kõik korras?
Mis juhtus?
Issand. Kas see isik on…
Surnud, jah. Ja kuna täna on hotellis palju peresid,
peame surnukeha siit võimalikult diskreetselt ära viima.
Meie? Mis asja? See on ju parameedikute töö?
Máximo, me müüme fantaasiat.
Meie külalised ei taha kiirabi, politseid ja laibakotte näha.
Ning ta on 100% kindlalt surnud?
Jah, see on surnu.
Esimene, keda olen elus näinud. Õigemini surnult.
No nüüd, mil ta surnuks kuulutasid, peame ta kähku ära viima.
Mõistagi ei saa me külaliste lifti kasutada.
Peame selle koridori kaudu töötajate liftini minema
ja siis ametikäigust väljuma.
Meid oodatakse seal.
Aga kuidas me surnukeha märkamatult sinna viime?
Kas sa mõtled sama, mida mina?
Jah, Lupel on võimas lauluhääl.
Sa pead käru silmas. Jah!
Mina valmistusin transportima külalist, kelle elu oli lõppenud,
Memo ja Héctor valmistusid aga lõbustama külalisi, kelle elu oli alles alanud.
Mul on plaan paigas. Kui lapsi on kaks, mängime matatena't.
Kui lapsi on neli, ehitame liivalosse.
Ja kui meil veab ning lapsi on kuus, saame rahvastepalli mängida.
Rohkem palle on vaja.
Mu pall!
Oot, kust sa käärid said? Ja ära jookse nendega!
Sa vist tuled ise toime.
- Kuhu sa lähed? - Mis mõttes?
Sina pidid lapsi hoidma, sellal kui ma tegelen vanematega,
kellel on siis aega raha kulutada.
Jah, aga lapsi on nii palju. Ma vajan sind.
Johnsonid 5. rannapaviljonis vajavad ka.
Senjoor Frank, kassid on ära, jah?
Sa ei vaja teda.
Sa tuled toime.
Sa oled Memo Reyes. Sa suudad kõike teha.
Sa oled tugev.
Sa oled autoriteetne.
Sa oled…
lasteta.
Sa oled lasteta!
Lapsed, kuhu te läksite?
Kuna Esteban oli kodus nii abivalmis,
otsis mu ema uut kirge, millega oma vaba aega sisustada.
Kahjuks oli kire osa endiselt puudu.
- Tere. - Julia! Mida sina siin teed?
Máximo ei helistanud sulle?
Vabandust, et tülitan, donja Nora, aga kas saaksin su õmblusmasinat kasutada?
Minu oma läks rikki ja…
Loomulikult võid seda kasutada.
- Kindel? - Tule sisse. Jah!
Ma ei taha segada sind sellal, kui sa maalid…
põlevat hernehirmutist?
Ei! Sega mind.
Ma lausa rõõmuga aitaksin sind.
Palun luba aidata.
Maalil on Guadalupe neitsi, muide.
Jah! Nüüd ma näen seda.
Aga miks ta põleb?
Need pole leegid.
See on tema pühadus.
Tema pühapaiste.
Väga hästi kukkus välja.
Täna on palju rätikuid. Värsked on kõige raskemad.
Vabandust, ma pole seda varem teinud. Aga sina?
Selliseid asju juhtub, Máximo.
Kauboipulma mäletad?
Kaks surnukeha.
Kes sind siis aitas? Ära ütle! Ma tean niigi liiga palju.
TÖÖTAJATE LIFT
Oi ei! Kas see läks rikki?
Kummaline.
Kas ootame, kuni korda tehakse?
Jajah. Ootame üürgava alarmi juures koos surnukehaga.
Me ei saa teda trepist alla viia. Mida teha?
Meil ei jää muud üle kui…
külaliste lifti kasutada.
Külaliste lifti…
Donja Nora, see meetod on palju tõhusam.
Sa oled võrratu õmbleja.
Tänan, mu arm.
Pärast abikaasa surma pidin leidlik olema.
Müüsin rannal enda õmmeldud ja tikitud asju.
Aga eriti palju tegemist oli mul noore Máximo tõttu.
Ta oli kobakäpp. Pidin palju küünarnukke lappima.
Ta on siiani kobakäpp.
Hiljuti koperdas ta oma pükstega, kui me…
teisi pükse ostsime.
Tore, et temaga riideid ostmas käid. Máximol on kohutav maitse.
Aga mitte naistega.
Tehtud. Valmis sain.
Vau! Nii saamegi varsti kõigega ühele poole.
Mida arvad?
Sa tegid muudatusi?
Jah, loodetavasti sobib.
Sa ei mõistnud seda ehk,
aga kleiti tehes märkasin ma, et tulemus oleks…
veidi litsakas.
Ning ma mõtlesin: „Julia ei tahaks, et ta kliendid
näeksid välja nagu Paabeli hoor.“
- Nagu kes? - Ilmutusraamat, 17. peatükk, viies värss.
Igatahes, ma tegin väikse muudatuse.
Aga tulemus on ju parem, eks?
- Pole paha. Kas hakkan järgmist tegema? - Ei!
Puhka, donja Nora.
Sa väärid seda.
Gracias.
Ma pole eriti väsinud.
Hotellis kuulis Diane Chadi ütlemas,
et ta ei taha asjadega vanaviisi jätkata. Seega Diane andis talle…
Ametikõrgenduse!
CHAD DAVIES JUHTIMISÜLEM
Koos isikliku kabinetiga. Su nimi on klaasil.
„Juhtimisülem“.
Mida see tähendab?
Kas see on lihtsalt mu vana amet uue nimetusega?
Muidugi mitte.
Peadirektor pidi peamiselt direkteerima.
Juhtimisülem peab ülemana juhtima.
Kõvasti kõrgem koht.
Ja selle tähistamiseks tellisin meile tandem-näohoolitsuse.
Ei, ma ei saa seda teha.
Ära muretse. Tanya tuleb habemega toime.
Ei, muidugi. Ta on proff. Ma ei saa seda siin teha.
Templit ei saa ehitada tipust.
Tuleb alt alustada. Õppisin seda Macho Ponchos.
Õige nimi on vist Machu…
- Räägi edasi, kullake. - Ma lihtsalt tahan viimaks oma osa teha.
Põhjast alustada
ja Las Colinase kohta kõike õppida. Kordki oma kohta ära teenida.
Selge.
No minu arust on see võrratu.
Ning ma toetan sind, kuitahes kaua see ka ei kestaks.
Aitäh.
Ja viimane asi veel.
Tahan nüüdsest sind hotellis Diane'iks kutsuda.
Üle minu laiba.
Ootasime don Pabloga, kuni saime külalisteta lifti peale.
See kestis vaid ühe korruse.
Tere.
Hei, Kirkmanid!
- Tere. - Tere päevast.
- Tervist. - Tere.
Kogu hotell on laava. Kui lasete köiest lahti, surete.
Tulge, Lasteklubi. Läki.
Värsked rätikud! Basseinialas neid viimati polnud.
Jason, Celeste, Hailey, võtke rätik.
Võta veel üks.
Rob, võta endale kolm. Ausõna, teda pole võimalik kuivatada.
Tolleks hetkeks oli kärus rohkem meest kui rätikuid.
Ma pidin midagi tegema.
Ei!
Vabandust, lihtsalt… Basseiniala rätikud on 6,5 cm pikemad.
Kui teile meeldib lesida, on see tõeline mängumuutja.
Olgu.
See oli napikas!
Vabandust, aga lugu on väga pinev.
Ma tundsin südant rinnus peksmas.
Olge nüüd! Nad äärepealt nägid jalga!
- Jah. - Vau.
Isegi sina, mu ustav abikaasa, langesid ta võluvate lugude ohvriks.
Su arust on need võluvad?
Ma eelistan neid sellele, et sa pulma üle kurdad.
- Räägi edasi, vanamees. - Olgu.
Niisiis…
Talle tullakse kolme minuti pärast järele.
Tere, don Pablo! Tere, Máximo! Kas tohin teilt midagi kähku küsida?
Vabandust, kui see on tobe. Olen esimest päeva vastuvõtus.
Muidugi. Küsi aga, Lorena.
Niisiis, on üks külaline. See naine seal.
Ta on päev läbi basseini ääres lõõgastunud ja ajakirju lugenud.
Tema lemmikosa on horoskoop. Tuleb välja, et ta on Kaljukits.
Horoskoobi järgi ootavad teda ees rohked seiklused.
Ta väldib iga hinna eest oravaid.
Ta onu müüb Guadalajaras tillukesi kitarre.
Äge maapähkliallergia.
Flan'i kõigile!
Selle kõige keskel kaotas ta oma võtme ära.
Kas võin talle uue anda?
Vabandust, sa siis tahtsid küsida, kas võid talle uue võtme anda?
Asi olevat pakiline, nii et…
Jah, anna talle uus võti.
Aga enne saada ta baari,
kus ta saab oma vaeva eest tasuta dringid, prae ja langusti.
Olgu. Aitäh!
Oot. Me siis anname nüüd võtme kaotamise eest prae ja langusti?
Keskendu sellele, mis on tähtis!
Lükkame!
Olgu, lähme nüüd kõik tagasi Lasteklubisse.
Ei! Nathaniel, ära istu praegu maha. Tule nüüd.
Lähme… Teate mida?
Hea küll. Pole viga. Hoidke kõik hästi kõvasti kinni!
Teeme ära.
Gracias.
Voilà! Héctori nektar.
Aitäh, Héctor.
Nii lõõgastav, kui ma ei pea päev läbi lapse vettehüppeid vaatama.
Olen siin kõigeks, mida vajate.
Jääga, segatult või särgita.
Tere, mu sõber Memo!
Vau, ennäe sind! Sinu käes paistab lastevärk kerge.
Kas ikka paistab, Héctor?
Pane kirsid tagasi!
Tegele nendega 10 minutit, sellal kui ma Stephaniet otsin.
Ja see pole kerge. Ta on nende juht.
Tahaksin aidata,
aga 43. toolil istuva Nancy kokteil on otsa saamas
- ja ta tahab ka jalamassaaži. - Héctor!
Ära unusta, et sa oled selles mu partner.
Ja mina olen su ülemus.
Seega sa tegeled nende lastega kohemaid.
Ja kui see sulle ei meeldi, siis ime muna!
Õppisin seda Stephanielt.
Olgu! Sul pole vaja nii õel olla.
LAADIMISALA LAS COLINAS
Olime don Pabloga peaaegu pääsenud.
Aga midagi oli mäda.
Mida sa teed? Kiirabi on ju sealpool?
- Ma jätkan ise. - Ei. Vabandust, härra!
Need on väga väärtuslikud rätikud.
- Ma jätkan ise. - Ei.
Máximo!
Las ta võtab käru.
Viin senaatori tagasi ta villasse.
Tänan taas, don Pablo.
Oot.
See oli kogu aja senaator?
Jah.
Aga mis mõttes viib tagasi tema villasse? Tema toast tõime ju ta?
Tema naine nuttis koridoris.
Tema naine naudib praegu praadi ja langusti.
Me siis transportisime surnukeha,
et kaitsta räpast poliitikut, kes oma naist pettis?
Sa valetasid mulle?
Ei valetanud.
Ütlesin sulle, mida sul oli teada vaja, et töö ära teha.
Isegi kui see on väär?
- Kuidas sa võisid nii ebamoraalne olla? - Máximo!
Operatsioonide juhina pead hakkama selliseid otsuseid tegema.
Kui sa säärast survet ei talu, anna mulle varakult teada.
Mina sain oma esimese pilguheidu pimeduse poolele.
Julia oli aga valgustuse veerel.
Donja Nora, ma hindan su abi väga,
aga sa pead mu kleite minu moel tegema.
Need on Julia Gonzáleze, mitte Nora Ramose kleidid.
Ja nüüd ma lahkun teie elust igaveseks. Hüvasti.
Kui Nora õigustas usuga
oma disainivalikuid, võis Julia üritada sama teha.
Tema kasvatasid üles intellektuaalsed agnostikud,
aga samas käis ta põhikoolis altaripoisiga.
Donja Nora.
Naljakas, et sa mainisid enne Paabeli hoora,
sest selle kleidi inspiratsiooniks oli ühe mu lemmikpühaku tsitaat:
„Selleks, et saaksin Issanda jaoks vabalt liikuda,
peavad mu käed ja rind Issanda jaoks riidest vabad olema.“
Kui kena!
Milline pühak nii ütles?
Püha Tina.
Cristina.
Vähem tuntud pühak, kes tantsis privaatselt.
Ma ei teadnud, et privaatsetel tantsijatel on kaitsepühak.
- Igal asjal ongi vist oma pühak. - Jah.
Ta on mu lemmikpühak piiblis.
Aga piiblis pole pühakuid.
Või siis püha Cristina on küll piiblis, aga ta kanoniseeriti palju hiljem?
- Ma toon piibli, et saaksid näidata… - Ei-ei!
Ära too seda.
Ma polnud sinuga aus, donja Nora.
Ma pole usklik.
Ausalt öeldes vihkan seda, kuidas too kleit välja kukkus.
Miks sa ei öelnud?
Me saime nii hästi läbi.
Ja kuna Máximo on minu jaoks tähtis,
tahan, et meil sinuga oleks hea suhe.
Aga kleidid on ka mu jaoks tähtsad.
Olen nende tegemisest alati unistanud
ja mul on vaja oma kleitides enda visiooni näha.
Vau.
Ma mõistan täielikult.
Tõsiselt?
Mind inspireerib su säde. Sinu kirg.
Ma vist lausa imetlen sind.
- Tõesti? - Jah!
Lihtsalt nüüd, mil mul on siin enda jaoks rohkem aega,
üritan ma selgitada välja, mis mu tõeline kirg on.
Ja ausalt öeldes maalimine see küll pole.
Ei.
Donja Nora, küll sa oma kire leiad.
Olen selles kindel.
Nii tore, et sa külla tulid, Julia.
Aitäh.
Aga kui sa kavatsed Máximoga käia, pead vähemalt üritama piiblit lugeda. Eks?
Sobib.
Mul oli raske leppida sellega, millest ma tol päeval osa võtsin.
Kui eesriide taga nägi selliseid asju,
siis võib-olla ma ei tahtnudki don Máximoks saada.
Ära ole nii murtud.
Selliseid asju juhtub alatasa.
Sa tead, mis juhtus?
Muidugi. Ma olen siin kaua töötanud.
Ja olen kõike näinud.
Uskumatu, et don Pablo pettis mind jubedat asja tegema.
Ja vaene naine ei saa iial tõde teada.
Arvad tõesti, et teadmine rõõmustaks teda?
Ma olen mitmeid kordi soovinud, et mõnesid asju ei teaks.
Näiteks seda, et mu ema mürgitas aegamööda mu isa,
ja „Blade Runneri“ lõppu.
Ma mõistan seda, aga olen nii vihane.
Miks?
Sest sa tegid midagi halba või sest don Pablo ei öelnud sulle?
Sa oled väärt vastane, Stephanie. Lihtsalt kasuta oma võimeid headuse nimel.
Ime muna!
Ning kui nägus ja vapper Héctor viimaks lossi jõudis,
peatas tema üks väga kuri troll nimega Memo.
Ole nüüd!
Sa pead minu sõna kuulama, sest ma olen trollide juht Memo.
Anna oma juuksed siia.
Need on liiga nägusad.
Sa ei saa iial neid kauneid lokke puutuda.
Võitleme surmani. En garde!
Säh sulle, koletis!
Sa oled nii tugev, Héctor!
Jah, ma olen väga tugev.
Seega…
Pärast kauni kuninganna roosast lossist päästmist…
andis Héctor Memole armu.
Tule nüüd, Memo!
Ning lasi tal roomata tagasi limase ja rõveda silla alla,
kust ta oli tulnud.
Kas meeldis?
Tood meile Margaritasid ja lõbustad me lapsi?
- Jah. - Siin on midagi just sinule.
Rõõm oli minu päralt. Nad on väiksed inglikesed.
Mida sina siin teed?
Kas see meeldis?
Máximo.
Tore, et tulid.
Kuule…
- Ma tean, et sa oled pahane… - Olengi.
Aga ausalt öeldes
olen pahasem seetõttu, et sa asja mu eest varjasid.
Kui sa tõesti tahad mind õpetada, pean ma teadma kõigest, mis siin toimub.
Sul on õigus.
Tegin vea sellega, et sulle kõigest ei rääkinud.
Sa oled tõe ära teeninud.
Tahan sulle midagi näidata. Pane uks kinni.
Info senaatori kohta?
Kõigi meie tähtsate külaliste kohta.
Ma olen aastaid kõigi väga isikliku info sellesse märkmikusse kirja pannud.
Selle abil saame nende vajadusi rahuldada.
Nii detailne info.
Siin on nii palju kuulsusi.
Huey Lewis tegi nii?
- Ja The News? - Ja The News.
Nii palju uudiseid.
Ja siis, kui on tõesti vaja, saab seda nende vastu kasutada.
Nagu… šantaažiks?
Milleks iganes, mida on vaja, et hotelli huve edendada.
See on vapustav!
Aga ka hirmuäratav. See on…
saladuste raamat!
Ei, see on lihtsalt märkmik.
Ja siin on sinu võti.
Sellega avab sahtli, kus märkmik on.
Hoia seda kindlas kohas.
Müsteeriumide võti saladuste raamatu jaoks!
Máximo.
Seda ei tohi kergemeelselt võtta.
Ja see info peab alati meie vahele jääma.
Tol päeval mõistsin ma,
et tõde võib olla nii võimas kui ka ohtlik asi.
Vahel inspireerib tõde sind otsast peale alustama.
Perfecto!
Ma murran su, blondiin.
Samad sõnad sulle.
Ja tõe abil võib ka uue mõistmiseni jõuda.
Sedasi või olgu litsakam?
See on täiuslikul määral litsakas.
- Hola. - Tere, mu arm.
Ma jõudsin just Kaini ja Aabelini.
See on nagu telenoveela!
Tõsiselt ka!
Tõde on vahel raske tunnistada, isegi minusugusel jäärapäisel vanamehel.
Aga mu tõde on see, et kahetsen väga seda, kuidas asjad meie vahel jäid.
Pagan võtaks!
Ta võlus mu ära. Nüüd soovin, et oleksime ta pulma kutsunud.
Paloma, ma tean, et ma ei vääri seda,
aga väga tore oleks, kui sa minuga don Pablo ärasaatmisele tuleksid.
Tahan sulle oma päritolu näidata.
Kõlab hästi, isa.
Aga kogu Las Colinase rahvas ju vihkab sind?
Selleks ma sind seal vajangi.
Kuidas kostad?
Ju ma võin seda kaaluda.
Kas Julia tuleb ka ärasaatmisele?
Ei tea, aga loodetavasti.
Paloma saaks ju oma emalt järele küsida?
- Oma emalt? - Isa!
Jah.
Ma võisin ühe tillukese pisiasja loost välja jätta.
Julia pole Paloma ema.
Mis asja?
Tõlkinud Silver Pärnpuu